બોર્ડ એક્ઝામ હોલ ટિકીટનું વિતરણ 1લી માર્ચથી અમદાવાદ ગુજરાત માધ્યમિક અને ઉચ્ચત્તર માધ્યમિક શિક્ષણ બોર્ડ દ્વારા ખાનગી વિદ્યાર્થીઓ માટે આગામી ૮ માર્ચથી ધોરણ ૧૦ અને ૧૨ની બોર્ડની પરીક્ષા લેવામાં આવનાર છે. જેની તડામાર તૈયારીઓ શરૂ કરી દેવામાં આવી છે. ત્યારે આ પરીક્ષા માટે ફોર્મ ભરનાર ઉમેદવારો માટે હોલ ટિકીટનુ વેચાણ આગમી પહેલી માર્ચે જિલ્લા વિતરણ કેન્દ્રો ખાતેથી કરવામાં આવશે. જેથી રાજ્યની માધ્યમિક અને ઉચ્ચત્તર માધ્યમિક શાળાનાં આચાર્યોએ પોતાની શાળાનાં પ્રતિનીધી મોકલીને પોતાની શાળાનાં વિદ્યાર્થોની હોલ ટિકીટ મેળવી લેવાની રહેશે. ત્યાર બાદ હોલ ટિકીટ પર શાળાનાં આચાર્યનાં સહી સિક્કા કરીને તે હોલ ટિકીટોનુ વિદ્યાર્થીઓમાં વિતરણ કરવાનુ રહેશે.